Gösta Stevens

Gösta Eugen Stevens, opprinnelig Nilsson (født 1. februar 1897 i Bergen, død 24. september 1964 i Stockholm), var en svensk journalist, manusforfatter, filmregissør, sangtekstforfatter, oversetter og komponist.

Han var også kjent under pseudonymet «Peter Pan» og «John Nelson». Som «John Nelson» skrev han blant annet originalteksten til Emigrantvalsen, som i norsk språkdrakt har blitt spilt inn av en rekke norske artister.

 Privatliv 
Gösta Stevens var fra 1928 til 1932 gift med skuespilleren Ruth Stevens. Senere giftet han seg på ny med Sonja Stevens (født i 1918).

 Sangtekstforfatter 
Mange svenske slagere fra 1900-tallet har originaltekst av Gösta Stevens. I tillegg til Emigrantvalsen har han blant annet skrevet teksten til De’ ä’ grabben me’ chokla’ i og ikke minst Ju mer vi är tillsamman (norsk: Jo mere vi er sammen). De to sistnevnte sangene ble skrevet for revystjernen Ernst Rolf, og ble svært populære også i norsk oversettelse.

 Manusforfatter 
Stevens skrev nesten 50 filmmanus i perioden 1930-1954, og var følgelig en av svensk films mest produktive manusforfattere. Han skrev også mange revytekster for de svenske revykongene Björn Hodell og Kar de Mumma.

 Filmregissør 
 1949 – Huset nr. 17
 1949 – Sven Tusan (basert på en roman av Fritiof Nilsson Piraten)
 1948 – Jag är med eder... 
 1941 – En man för mycket 
 1941 – Söderpojkar
 1940 – Bastard (norsk-svensk samproduksjon)

 Komponist 
Gösta Stevens er oppført som komponist av filmmusikken til den svenske filmen Jolanta, den gäckande suggan fra 1945.

 Referanser 

 Eksterne lenker 


Kategori:Svenske regissører
Kategori:Svenske journalister
Kategori:Svenske oversettere
Kategori:Svenske manusforfattere